jkorsvik/nowiki_second_scrape_merged huggingface dataset:
Trysil Idrettslag

Trysil Idrettslag (stiftet 20. mai 1861 som Trysil Skytte- og Skiløberforening) er et idrettslag fra Trysil i Innlandet, som i perioden 1940–2020 ble kalt «Trysilgutten».


== Historie ==
Klubben ble stiftet 20. mai 1861 som er verdens eldste skiklubb, men på 1870-tallet trakk skytterne seg ut av klubben og stiftet Trysilfjeld Skytterlag. Det gjenstående idrettslaget skiftet da navn til Trysil Skiklub. Nye idretter i 1890 førte til et nytt navneskifte til Trysil Idrætsforening, og da turn ble lagt til i 1912 ble navnet endret til Trysil Turn- og Idrætslag. I 1940 ble klubbens navn Idrettslaget Trysilgutten, før det i 2021 fikk dagens navn; Trysil Idrettslag.
Med klubbens navneskifter har ulike idretter kommet til idrettslaget. I tillegg til langrenn, hopp og kombinert har idrettene friidrett, håndball, turn, orientering, skiskyting og fra 1986 også fotball.
Blant grunnleggerne var senere stortingsmann Ola Nyhuus og Johan Landgraff. 
Blant klubbens kjente utøvere gjennom tidene er Anita Moen, 
Per Bakken, Elling Rønes, Halvor Næs og Johan Sætre.


== Referanser ==


== Eksterne lenker ==
(no) Offisielt nettsted
Benagaria

Benagaria er en landsby i Jharkhand i India, nær grensen til West Bengal. Området er i første rekke befolket av stammefolket santaler. I denne landsbyen var det nordmannen Lars Olsen Skrefsrud sammen med dansken Hans Peter Børresen etablerte Ebenezer, den første misjonsstasjonen for Santalmisjonen.
Like ved misjonsstasjonen i Benagaria ble det reist en kirke som kunne romme mer enn 2000 mennesker. Bygningsarkitekt var Hans Peter Børresen. Ebenezer kirke i Benagaria var motiv på et norsk frimerke som utkom i forbindelse med Santalmisjonens 100års-jubileum i 1967. Kirkebygget er fortsatt i bruk av NELC.


== Eksterne lenker ==
Ebenezer kirke i Benagaria
24°11′13,04″N 87°36′42,24″Ø Lokaliseringen av Ebenezer gamle kirke. Den nye kirken, tegnet av Børresen, ligger like øst for denne.
Glemmen videregående skole

Glemmen videregående skole er en videregående skole som ligger i Fredrikstad, Østfold. Skolen tilbyr utdanningsprogrammene elektrofag, design og håndverk, medier og kommunikasjon, studiespesialisering med formgiving, helse- og sosialfag og YSK helsefag, teknikk og industriell produksjon (TIP) og restaurant- og matfag, i tillegg til allmennfaglig påbygging. Skolen eies og drives av Viken fylkeskommune.
Skolen har rundt 4575 elever og 500 ansatte. Den har fått Leonardpris for internasjonaliseringsarbeid innen EUs utdanningsprogram og er en Miljøfyrtårnskole (serfisert for sitt strukturelle miljøarbeid). Nåværende rektor er Gunhild Rosnes. Rosnes tok over rektorstillingen etter John R. Kristiansen. Nåværende elevrådsleder er Mikael Lein-Killi.


== Historie ==
4. april 1816 ble Fredrikstad Offentlige Sømandsskole opprettet. På denne tiden var Fredrikstad en ledende sjøfartsby på grunn av den stadig økende sagbruksindustrien. Denne skolen virket frem til 1837, da den endret navn til Fredrikstad Navigasjonsskole. Skolen utviklet seg videre, og i 1875 skiftet den navnet videre til Fredrikstad Offentlige Tegneskole (1875). I 1894 åpnet Fredrikstad Tekniske Aftenskole, og i 1904 ble Fredrikstad Maskinistskole til, med 7 elever. Den ble videre utvidet til Den kvindelige industriskole i 1909, hvor man lærte kjole- og linsøm.
Senere, i 1916, ble Fredrikstad kommunale Husmorskole opprettet, og i 1919 startet Fredrikstad Forskole for Snekkere og Tømrere opp. I 1925 ble det vedtatt at Husmorskolen, Den kvindelige fagskolen og Forskolen for Snekkere og Tømrere skulle legges ned, på grunn av manglende aktivitet.
I 1955 ble de fleste av disse linjene slått sammen til en interkommunal yrkesskole, Fredrikstad yrkesskole. Her lærte man å bli mekanikere, malere, kjole- og draktsyere. I 1970 ble også Fredrikstad Maskinistskole underlagt den større skolen. Videre utviklet den seg til å bli det den er i dag.
2. april 2009 ble skolen utsatt for en bombetrussel. Trusselen ble formidlet via VG Nett, og skolen ble evakuert ca. klokken 12.15. Elever og lærere ble gitt fri frem til etter påskeferien.  3. april ble det arrangert møter med kriseteam på skolen. Rektor adresserte også elevene å kom med generell information om hvilke konsekvenser bombetrusselen kom til å få videre. Gjerningsmannen som sto bak bombetrusselen ble også identifisert og tatt inn til avhør noen dager senere. Gjerningsmannen viste seg å være en student ved Noroff institutt.


== Eksterne lenker ==
Offisielt nettsted 
Glemmen videregående skole på vilbli.no
Bombetrussel på Glemmen VGS fra VG
Rød krystallreke

Rød krystallreke er en variant av ferskvannsreker i slekten Caridina.
I 1996 oppdaget Hisayasu Suzuki fra Japan en rød form av Caridina sp. blant det vanlige svarte avkommet. Han registrerte «crystal red shrimp» som varemerke for denne autosome recessive røde mutasjonen av den normale svarte krystallreken.
De blir opptil 2,5 cm store og trives i temperaturer opp til mellom 20 og 25 °C, men kan tåle opptil 27 °C. De foretrekker en pH mellom 6,5 og 7,2. Denne reken er ganske følsom ovenfor raske endringer i vannverdiene, spesielt når det gjelder nitrogenavfall eller nitritt. Bløtt, litt surt vann er det ideelle for oppdrett. De blir kjønnsmodne i en alder av 4,5 – 5 måneder, når de er minst 22 mm store. Det er vanskelig å se forskjell på kjønnene, spesielt på unge individer.
Rød krystallreke kan danne hybrider med flere andre arter.


== Eksterne lenker ==
(en) Rød krystallreke – oversikt og omtale av artene i WORMS-databasen 
(en) Rød krystallreke i Global Biodiversity Information Facility 
(en) Rød krystallreke hos NCBI 
(en) Kategori:Caridina cf. cantonensis – bilder, video eller lyd på Wikimedia Commons 
(no) Rød krystallreke - AkvaForum
(en) Caridina cf. cantonensis - The Aquarium Wiki
Amanoreke

Amanoreke er en rekeart i slekten Caridina.
Amanoreken ble kjent for akvaristikken i 1980-årene, da den velkjente fotografen og akvaristen Takashi Amano la merke til disse rekenes nyttige appetitt for alger og begynte å bruke dem i utstillingsakvariene sine.
De foretrekker et temperaturområde på 18 – 27 °C, ideelt er 24°C. Hardheten bør ligge mellom 6 og 10 dGH, og pH mellom 6 og 7.
De kan fôres med alger, flakfôr og spirulina-basert mallefôr.


== Eksterne lenker ==
(en) Amanoreke – oversikt og omtale av artene i WORMS-databasen 
(en) Amanoreke i Encyclopedia of Life 
(en) Amanoreke i Global Biodiversity Information Facility 
(en) Amanoreke hos NCBI 
(en) Kategori:Caridina multidentata – bilder, video eller lyd på Wikimedia Commons 
(en) Caridina multidentata – galleri av bilder, video eller lyd på Wikimedia Commons 
Caridina multidentata – detaljert informasjon på Wikispecies
Grzegorz Lato

Grzegorz Bolesław Lato (født 8. april 1950 i Malbork i Polen) er en tidligere polsk fotballspiller. Han er den polske spilleren som har spilt flest landskamper, ble toppscorer under VM 1974 med 7 nettkjenninger.
Han spilte store deler av karrieren i den polske klubben Stal Mielec, som han vant den polske serien med i 1973 og 1976. Grzergorz Lato ble toppscorer i Polen i 1973 og 1975. Han vant olympisk gull med Polen under OL 1972 og olympisk sølv i OL 1976 og ble tildelt Gullstøvelen i 1974.


== Referanser ==


== Eksterne lenker ==
(de) Grzegorz Lato – Munzinger Sportsarchiv 
(en) Grzegorz Lato – Olympedia 
(en) Grzegorz Lato – Sports-Reference (OL-resultater – arkivert) 
(pl) Grzegorz Lato – Polens olympiske komité 
(en) Grzegorz Lato – FIFA 
(en) Grzegorz Lato – UEFA 
(en) Grzegorz Lato – Transfermarkt 
(en) Grzegorz Lato – national-football-teams.com 
(en) Grzegorz Lato – FootballDatabase.eu 
(en) Grzegorz Lato – EU-Football.info
Death Wish 3

Death Wish 3 er en amerikansk actionfilm fra 1985 med Charles Bronson i hovedrollen. Regi er ved Michael Winner. I denne tredje Death Wish-filmen returnerer Paul Kersey til New York for å besøke en gammel venn. Vennen blir imidlertid myrdet av en lokal bande som herjer i nabolaget. Den lokale politisjefen finner ut av hans virkelige identitet og presser ham til å ta et oppgjør med gjengen.
Death Wish 3 ble etterfulgt av Death Wish 4: The Crackdown.


== Handling ==
Paul Kersey er på vei tilbake til New York for å besøke en gammel venn. Nå han ankommer leiligheten hans finner Kersey ham døende etter et brutalt overfall. Uten varsel stormer politiet inn og arresterer ham mistenkt for mordet. Politisjefen gjenkjenner ham som den Kersey som utførte flere drap i byen for 10 år siden, og dette blir brukt mot ham for å tvinge ham til å bekjempe den banden som herjer i nabolaget. For å unngå fengsel ser Kersey seg nødt til å gi etter for politisjefens ønsker. Denne gangen er han imidlertid ikke alene, men får flere av beboerne med seg i en kamp som etter hvert utvikler seg til en full krig mellom beboerne og gjengen. Banden ledes av den brutale Fraker, som ikke skyr noen midler for å beholde kontrollen på gata.  


== Om filmen ==
Filmen ble dårlig mottatt av kritikerne og har bare fått 11 % på Rotten Tomatoes. Den amerikanske filmkritikeren Roger Ebert gav den en av fire stjerner og beskrev den som bare marginalt bedre enn film nummer to. Leonard Maltin gav en 1,5 av 4 stjerner.Den innbragte 16 millioner dollar på kino i USA, noe som plasserte den på en 54. plass over de mest innbringende filmene i USA i 1985. Produksjonskostnadene var på mellom 9 og 10 millioner dollar.Den ble ikke satt opp på norske kinoer, men ble utgitt på video av Mayco i desember 1986. Den var den mest utleide videofilmen i januar 1987.


== I rollene ==
Charles Bronson ....  Paul Kersey
Deborah Raffin ....  Kathryn Davis
Ed Lauter ....  Politiinspektør Richard S. Shriker
Martin Balsam ....  Bennett Cross
Gavan O'Herlihy ....  Manny Fraker
Kirk Taylor ....  Giggler
Alex Winter ....  Hermosa
Marina Sirtis .... Maria
Ricco Ross.... Kubaneren
Barbie Wilde .... Manny Frakers venninne
Manning Redwood .... Captain Sterns


== Referanser ==


== Eksterne lenker ==
(en) Death Wish 3 på Internet Movie Database 
(no) Death Wish 3 hos Filmfront 
(sv) Death Wish 3 i Svensk Filmdatabas 
(da) Death Wish 3 i Danmark Nationale Filminstitut 
(fr) Death Wish 3 på Allociné 
(nl) Death Wish 3 på MovieMeter 
(en) Death Wish 3 på AllMovie 
(en) Death Wish 3 på Turner Classic Movies 
(en) Death Wish 3 på Rotten Tomatoes 
(en) Death Wish 3 på Metacritic
2067 Aksnes

2067 Aksnes er en asteroide oppdaget 23. februar 1936 av den finske astronomen Yrjö Väisälä fra den finske byen Åbo. Asterioden er oppkalt etter den norske astronomen Kaare Aksnes.


== Se også ==
Liste over asterioder


== Referanser ==
Caridina

Caridina er en slekt reker. 
Alle artene er spiselige, og spesielt amanoreke blir eksportert.


== Akvaristikk ==
Da artene i denne gruppen eter alger og er fredelige, er de populære som akvariedyr. 
Den rød- og hvitbåndede varianten kalles rød krystallreke. 
Viltformene har mindre distinkte farger.


== Eksterne lenker ==
(en) Caridina – oversikt og omtale av artene i WORMS-databasen 
(en) Caridina i Encyclopedia of Life 
(en) Caridina i Global Biodiversity Information Facility 
(no) Caridina hos Artsdatabanken 
(en) Caridina hos Fauna Europaea 
(en) Caridina hos Fossilworks 
(en) Caridina hos ITIS 
(en) Caridina hos NCBI 
(en) Kategori:Caridina – bilder, video eller lyd på Wikimedia Commons 
Caridina – detaljert informasjon på Wikispecies
Born of the Flickering

Born of the Flickering er det første albumet til det norske melodiske black metal-bandet Old Man's Child. Det ble først utgitt i 1995 på Hot Records, og gjenutgitt i 1996 av Century Media med annerledes design på coveret.


== Sporliste ==
«Demons of the Thorncastle» (4:47)
«Swallowed by a Buried One» (4:51)
«Born of the Flickering» (5:05)
«King of the Dark Ages» (5:27)
«Wounds from the Night of Magic» (3:28)
«On Through the Desert Storm» (4:20)
«Christian Death» (4:55)
«Funeral, Swords and Souls» (4:56)
«The Last Chapter» (4:42)
«...Leads to Utopia/The Old Man's Dream» (8:44)


== Medvirkende musikere ==
Galder – Vokal, gitar og synth
Jardar – Gitar
Tjodalv – Trommer
Gonde – Bass


== Eksterne lenker ==
(en) Born of the Flickering på Discogs 
(en) Born of the Flickering på MusicBrainz 
(en) Born of the Flickering på AllMusic
Gough Whitlam

Gough Whitlam (født 11. juli 1916, død 21. oktober 2014 i Sydney) var en australsk politiker.
Han var utdannet advokat, parlamentsmedlem fra 1952, leder for Det australske arbeiderpartiet i perioden 1967–1978, og statsminister fra 1972 til 1975. Han opprettet tettere forbindelser til Asia, prøvde seg på en omfordeling av rikdommer og tok opp lån for å øke nasjonalt eierskap av industri og naturressurser.
Da opposisjonen stoppet finanssaker i senatet, etter en politisk krise, avslo Whitlam å utlyse nyvalg, og ble til slutt avsatt av generalguvernør John Kerr.


== Referanser ==
Željko Komšić

Željko Komšić (født 20. januar 1964) er en bosnisk-kroatisk politiker (Socijaldemokratska partija Bosne i Hercegovine). Han har vært medlem av landets presidentskap, og dessuten leder av presidentskapet.


== Referanser ==


== Eksterne lenker ==
(en) Željko Komšić – kategori av bilder, video eller lyd på Commons }
(en) Željko Komšić hos Europarådets parlamentarikerforsamling
Willesden Junction stasjon

Willesden Junction stasjon er en jernbane- og undergrunnsstasjon i det nordvestre London. Jernbanedelen betjener de regionale linjene North London, Watford DC og West London, som alle inngår i London Overground. Undergrunnsdelen betjenes av Bakerloo-linjen. Stasjonen ligger i Harlesden, omtrent 1,5 km. sør for det egentlige Willesden.


== Eksterne lenker ==
Willesden Junction jernbanestasjon National Rail Enquiries (Engelsk)
Willesden Junction Underground Station Transport for London (Engelsk)
Nebojša Radmanović

Nebojša Radmanović (født 1. oktober 1949) er en bosnisk-serbisk politiker (SNDS). Radmanović som kommer fra entiteten Republika Srpska, har i fire perioder vært leder av Bosnia-Hercegovinas presidentskap.


== Referanser ==
Haris Silajdžić

Haris Silajdžić (født 1. oktober 1945) er en bosnisk historiker og politiker. Han har vært medlem av landets presidentskap, vært statsminister og utenriksminister. Silajdžić var medlem av delegasjonen som signerte Dayton-avtalen i 1995. Han underskrev også Washington-avtalen.


== Referanser ==
Adnan Terzić

Adnan Terzić (født 5. april 1960) er en bosnjak og ministerrådsmann i Bosnia-Hercegovina. Han var statsminister i Bosnia-Hercegovina fra desember 2002 til januar 2007. Tidligere har han også vært ordfører i kommunen Travnik. Han tjenestegjorde også under krigen i Bosnia.


== Referanser ==
Eiker Ski- & Ballklubb

For dagens idrettslag, se Hokksund Idrettslag.Eiker Ski- & Ballklubb (stiftet 3. januar 1904 som Eiker Skiklub) er et idrettslag fra Eiker i Buskerud. I 1911 ble klubbens Knut Holst tildelt Holmenkollmedaljen for sine prestasjoner i kombinert under Holmenkollrennene.


== Historikk ==
Klubben ble stiftet som Eiker Skiklub den 3. januar 1904.
I 1927 slo klubben seg sammen med Haugsund Idrætsforening og dannet Eiker Ski- & Ballklubb.
I 1959 slo klubben seg sammen med Falk-Kameratene og dannet Hokksund Idrettslag.


== Kjente utøvere ==
Knut Holst


== Litteratur ==
Norske skiløpere. Oslo: Skiforlaget - Erling Ranheim. 1955. s. 933–938.
Pachliopta hector

Pachliopta hector er en sommerfugl i familiegruppen svalestjerter. Den lever i India


== Utseende ==
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.


== Levevis ==
Paringen skjer ved sammenkobling mellom de to kjønnene. Eggene legges direkte på næringsplanten. Larven lever som plantespiser og er radikalt forskjellige fra de voksne, både i levevis og i kroppsbygning.
Pachliopta hector tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.


== Systematisk inndeling ==

sommerfugler (Lepidoptera)
gruppe / overfamilie dagsommerfugler (Papilionoidea)
familie svalestjerter (Papilionidae)
delgruppe Papilioninae
slekt Pachliopta
Pachliopta hector (Linnaeus, 1758)
synonymer: Papilio hector Atrophaneura hector


== Kilder ==
www.funet.fi – Lepidoptera database
Papilionidae – revised GloBIS/GART species checklist Arkivert 9. september 2010 hos Wayback Machine.


== Eksterne lenker ==
(en) Pachliopta hector i Global Biodiversity Information Facility 
(en) Pachliopta hector hos NCBI 
(en) Kategori:Pachliopta hector – bilder, video eller lyd på Wikimedia Commons 
(en) Pachliopta hector – galleri av bilder, video eller lyd på Wikimedia Commons 
Pachliopta hector – detaljert informasjon på Wikispecies 
Pachliopta hector – www.nic.funet.fi/
Atyidae

Atyidae er en familie reker.
De voksne individene hos nesten alle arter lever kun i ferskvann.


== Eksterne lenker ==
(en) Atyidae – oversikt og omtale av artene i WORMS-databasen 
(en) Atyidae i Global Biodiversity Information Facility 
(no) Atyidae hos Artsdatabanken 
(en) Atyidae hos Fauna Europaea 
(en) Atyidae hos Fossilworks 
(en) Atyidae hos ITIS 
(en) Atyidae hos NCBI 
(en) Kategori:Atyidae – bilder, video eller lyd på Wikimedia Commons 
Atyidae – detaljert informasjon på Wikispecies 
de Grave, Sammy, et. al., «A classification of living and fossil genera of decapod crustaceans», i: Raffles Bulletin of Zoology. Suppl. 21, 2009, side 1–109
Diekhusen-Fahrstedt

Diekhusen-Fahrstedt er en kommune i kretsen Ditmarsken i delstaten Schleswig-Holstein, Tyskland. Diekhusen-Fahrstedt ligger i Marne-Nordsjøs amt, og var en del av Marnelands amt før 1. januar 2008.


== Referanser ==


== Eksterne lenker ==
Offisielt nettsted 
(en) Diekhusen-Fahrstedt – kategori av bilder, video eller lyd på Commons
Dingen

Dingen er en kommune i kretsen Ditmarsken i delstaten Schleswig-Holstein, Tyskland. Dingen ligger i Burg-Sankt Michaelisdonns amt, og var en del av Eddelak-Sankt Michaelisdonns amt før sammenslåingen den 1. januar 2008.


== Referanser ==


== Eksterne lenker ==
Offisielt nettsted 
(en) Dingen – kategori av bilder, video eller lyd på Commons
The Pagan Prosperity

The Pagan Prosperity er et album av Old Man's Child.
Albumet ble utgitt i 1997, og all musikk, tekster og arrangementer er ved Galder.


== Sporliste ==
«The Millennium King» (5:28)
«Behind the Mask» (3:58)
«Soul Possessed» (4:04)
«My Demonic Figures» (3:59)
«Doommaker» (3:39)
«My Kingdom Will Come» (4:35)
«Return of the Night Creatures» (5:36)
«What Malice Embrace» (5:13)


== Medvirkende musikere ==
Galder – Vokal, gitar
Jardar – Gitar
Gonde – Bass
Tony Kirkemo – Trommer


== Eksterne lenker ==
(en) The Pagan Prosperity på Discogs 
(en) The Pagan Prosperity på MusicBrainz 
(en) The Pagan Prosperity på AllMusic
Dörpling

Dörpling er en kommune i kretsen Ditmarsken i delstaten Schleswig-Holstein i Tyskland. Dörpling ligger i Eiderens amt, og var en del av Tellingstedts amt før sammenslåingen den 1. januar 2008.


== Bilder ==


== Referanser ==


== Eksterne lenker ==
Offisielt nettsted 
(en) Dörpling – kategori av bilder, video eller lyd på Commons
Eddelak

Eddelak er en kommune i Ditmarsken i delstaten Schleswig-Holstein, Tyskland. Eddelak ligger i Burg-Sankt Michaelisdonns amt, og inntil 1. januar 2008 var den en del av Eddelak-Sankt Michaelisdonns amt. 31. desember 2008 hadde Eddelak 1 391 innbyggere.Kommunen består av stedene Eddelak, Behmhusen, Theeberg og Warferdonn. Den ligger mellom Brunsbüttel i sør, Marne i vest, Sankt Michaelisdonn i nord og Burg i nordøst.


== Bilder ==

		


== Referanser ==


== Eksterne lenker ==
Offisielt nettsted 
(en) Eddelak – kategori av bilder, video eller lyd på Commons 
Privat nettside om Eddelak
Eggstedt

Eggstedt er en kommune i kretsen Ditmarsken i delstaten Schleswig-Holstein, Tyskland. Eggstedt ligger i Burg-Sankt Michaelisdonns amt, og var en del av Burg-Süderhastedts amt før sammenslåingen den 1. januar 2008.


== Referanser ==


== Eksterne lenker ==
Offisielt nettsted 
(en) Eggstedt – kategori av bilder, video eller lyd på Commons
Sigrun and the Kitchen Band

Sigrun and the Kitchen Band var et norsk akustisk popband. Bandet ble etablert i 2006, og spilte materiale skrevet av vokalist Sigrun Loe Sparboe.Sigrun & the Kitchen Band spiller leken og melodiøs musikk i folk/pop-sjangeren. Bandets uttrykk ligger et sted mellom Marit Larsen, Ephemera og Minor Majority. Bandet hadde sin første større opptreden i Harstad kulturhus, 17. november 2006, og ga ut debutalbumet Blackcurrant and other Berries i februar 2008. Konsertspilling var den viktigste formidlingskanalen til bandet. I 2009 mottok bandet Festspillene i Nord-Norges turnéstipend og i oktober/november 2009 gjennomførte bandet en omfattende norgesturné. Turneen startet i Alta i nord og endte i Kristiansand i sør.
I 2010 ga bandet ut albumet Mrs. Robinson's Pantry.


== Medlemmer ==
Sigrun Loe Sparboe (født 28. november 1983) er vokalist og låtskriver. Hun vokste opp i Harstad, men var i 2008 bosatt i Oslo.
Magnus Lund Eriksrud (født 30. april 1985) er gitarist. Han vokste opp i Asker, og var i 2008 bosatt i Oslo.
Christian Stähler (født 11. mars 1988) er pianist. Han er oppvokst i Lørenskog og var i 2008 bosatt i Oslo.
Heming Valebjørg (født 1983) spiller trommer/slagverk. Han vokste opp i Tinn i Telemark og var i 2008 bosatt i Oslo.
Ellen Brekken (født 20. juni 1985) er bassist. Hun vokste opp på Tynset og var i 2008 bosatt i Oslo.


== Tidligere medlemmer ==
Ellen Andrea Wang – bass (2009–2010)
Håvard Graff – keyboard (2008–2010)
Anders Lund Eriksrud – keyboard (2006–2008)
Simen Vangen – trommer (2007–2008)
Jorun Perander – kontrabass (2006–2009)


== Diskografi ==


=== Album ===
Blackcurrant and other Berries, (BigBox/Slagerfabrikken, 25. februar 2008)
Mrs. Robbinson's Pantry, (BigBox/Slagerfabrikken, 26. april 2010)


=== Singler ===
I Do, (BigBox/Slagerfabrikken, 25. mai 2009)
Lie – Single, (BigBox, 22. november 2010)


== Referanser ==


== Eksterne lenker ==
(en) Sigrun and the Kitchen Band på MusicBrainz 
(en) Side på Myspace
Elpersbüttel

Elpersbüttel er en kommune i kretsen Ditmarsken i delstaten Schleswig-Holstein i Tyskland. Elpersbüttel ligger i Midtre Ditmarskens amt, og var en del av Meldorflands amt før sammenslåingen den 1. januar 2008.


== Referanser ==


== Eksterne lenker ==
Offisielt nettsted 
(en) Elpersbüttel – kategori av bilder, video eller lyd på Commons
Alvesta kommune

Alvesta kommune er en kommune i Kronobergs län i landskapet Småland i Sverige. Kommunens administrasjonssenter ligger i Alvesta.


== Tettsteder ==
Alvesta kommune har seks tettsteder. I tabellen oppgis antall innbyggere per 31. desember 2010.


== Referanser ==